b'\n_START_ARTICLE_\nLa Torre de Canadell\n_START_SECTION_\nDescripci\xc3\xb3\n_START_PARAGRAPH_\nUbicada al puig de Canadell (Serra de Vivers). \xc3\x89s de base quadrada, bastida amb pedra sense escairar i les obertures fetes amb rajols. Va disposar de baixos, amb un possible empostissat en el terra. T\xc3\xa9 una filera d\xe2\x80\x99espieres (en nombre de set) a cada costat, excepte per la fa\xc3\xa7ana sud, on s\xe2\x80\x99hi va obrir la porta d\xe2\x80\x99entrada, protegida per dues espitlleres per banda. El primer pis tenia el terra de fusta, sostingut per bigues de fusta. En el centre de cada costat hi ha una gran obertura de rajols i dues espitlleres per banda. El segon pis va disposar, possiblement, d\xe2\x80\x99una llar de foc. Una filera d\xe2\x80\x99espitlleres a les quatre cares, que es repeteixen en el tercer pis, defensaven aquest petit fort\xc3\xad. Va disposar de cisterna, que encara es conserva en la fa\xc3\xa7ana de llevant. Tot el conjunt estava voltat per uns murs de m\xc3\xa9s d\xe2\x80\x99un metre i mig de gruix.'